b"\n_START_ARTICLE_\nSakura-s\xc5\x8d no Pet na Kanojo\n_START_SECTION_\nBalangkas\n_START_PARAGRAPH_\nAng Dormitoryong Sakura ay isang dormitoryo na kaakibat ng Suimei University of the Arts o Suiko, kung nakatira ang mga kakaibang mga estudyante. Pagkatapos alisin sa kanyang dormitoryo dahil nag-alaga siya ng isang ligaw na pusa, si Sorata Kanda ay lumipat sa Dormitoryong Sakura. Pagkalipas ng ilang panahon, dumating si Mashiro Shiina, isang sikat na karikaturista na hindi kayang alagaan ang kanyang sarili. Dahil nito, napilitan si Sorata na alagaan si Mashiro.\n_START_SECTION_\nMagaang nobela\n_START_PARAGRAPH_\nAng Sakura-s\xc5\x8d no Pet na Kanojo ay nagsimula bilang isang serye ng mga magaang nobela na gawa ni Hajime Kamoshida at nilarawan ni K\xc4\x93ji Mizoguchi. Labindalawang bolyum ang nilambag ng ASCII Media Works sa kanilang imprint na Dengeki Bunko\xe2\x80\x94sampung pangunahing nobela at dalawang koleksiyon ng mga maikling kuwento\xe2\x80\x94mula 10 Enero 2010 hanggang 10 Hulyo 2013. Isa pang koleksiyon ng mga maikling kuwento ang nakatakdang ilabas.\n_START_SECTION_\nManga\n_START_PARAGRAPH_\nIsang manga na nilarawan ni H\xc5\x8dki Kusano noong Abril 2011 sa magasin ng ASCII Media Works na Dengeki G's Magazine. Ang unang bolyum na tank\xc5\x8dbon ay nilabas noong 27 Oktubre 2011.\n_START_SECTION_\nAnime\n_START_PARAGRAPH_\nIsang seryeng anime sa direksiyon ni Atsuko Ishizuka na gawa ng J.C.Staff ay inere sa Hapon mula 9 Oktubre 2012 hanggang 26 Marso 2013 sa Tokyo MX. Inilabas ng kompanyang Sentai Filmworks ang anime sa Hilagang Amerika. Pinalabas rin ang anime sa website na Crunchyroll.\n_START_SECTION_\nNobelang biswal\n_START_PARAGRAPH_\nIsang nobelang biswal na gawa ng Netchubiyori at nilimbag ng ASCII Media Works ay nilabas sa PlayStation Portable at PlayStation Vita sa Hapon noong 14 Pebrero 2013.\n_START_SECTION_\nPagtanggap\n_START_PARAGRAPH_\nIniulat ng Mainichi Shimbun noong Abril 2011 na mahigit 850,000 na kopya ng nobelang biswal ang nabenta sa Hapon."